Document ID: /roh_data/filtered/fineweb-2-filterrobots_roh.jsonl.gz/25284

Bugnei/Tujetsch
Per tgi steva quella crusch?
Cruschs el contuorn da Bugnei
Tenor pader Baseli Berther:
O l'Acla, cura ch'ins vegn da Mustér sin via nova. Cheu stattan duas cruschs si pil clavau. Ina per memoria da Gion Battesta Sialm, ch'udeva tier la cumpagnia dils catschadurs da Mustér e ch'ei vegnius sittaus giu cheu d'in schuldau franzos anno 1799. L'autra stat en memoria da Gion Antoni Deragisch.
Giudem il Drun da Bugnei stat ina crusch encunter la bova, che Vigeli Monn Berther ha tschentau si.
Ina autra crusch steva vi sum la Val Bugnei sur via, ch'ei ussa svanida.
Tenor Fancestg Berther:
Ina enconuschenta crusch existeva o l’Acla oragiusut Bugnei per in Gion Battesta Sialm, era ina unfrenda dils Franzos 1799.
Buca lunsch dadens sper via veglia da Bugnei la crusch dil Vigeli Monn, morts 1931.
Atgnamein tuccan neginas da quellas indicaziuns per la crusch silla foto!
La crusch en memoria da Gion Battesta Sialm el Museum La Truaisch a Sedrun.
Vulais Vus stizzar quest document?